Nils Liedholm

Nils Liedholm (født 8. oktober 1922 i Valdemarsvik, død 5. november 2007 Cuccaro Monferrato, Piemonte i Italia) var en svensk/italiensk fotballspiller og trener. Han var på 1950-tallet en del av den legendariske trioen «Gre-No-Li» som spilte for AC Milan.
Liedholm fikk sitt gjennombrudd i IFK Norrköping som ble svenske mestere i 1947 og 1948. Hans innsats ga ham en plass på Sveriges landslag, og han var en av de nøkkelspillerne under sommer-OL 1948 i London, hvor Sverige vant gull. Denne prestasjonen ledde til at trioen Liedholm, Gunnar Gren og Gunnar Nordahl ble profesjonelle fotballspillere i Italia hos AC Milan. Trioen Gre-No-Li ble legendariske i klubbens historie. Milan vant den italienske ligaen i 1951 med det høyeste antall poeng noensinne (60) og de vant ti strake kamper hvilke fremdeles er rekord for klubben. To år etter at Liedholm kom til San Siro gjorde han en feilpasning, det var hans første i AC Milan. Liedholms egne ord etter episoden: «Mitt misstag var så oväntat att publiken gav mig stående ovationer som varade i 5 minuter.»Liedholm spilte resten av sin aktive karriere i klubben (1949–61) med i alt 359 kamper og 81 scoringer. Han vant ytterligere 3 ligamesterskap med Milan. Han spilte også på Sveriges landslag under VM i fotball 1958. I VM-finalen scoret Liedholm det første målet mot Brasil, men Sverige tapte 5-2 mot det sterke brasiliansk laget med den unge Pelé på laget.
Etter endt aktiv karriere ble Nils Liedholm trener. Fra 1963 var han trener i blant annet Milan i tre sesonger, i 1979 vant de sitt tiende ligagull. Hellas Verona FC i to sesonger, ACF Fiorentina i to sesonger og AS Roma i fire sesonger. Roma vant sitt første seriegull på 50 år med Liedholm som trener hvilket gjorde han til en legende også i denne klubben. I 1997 trakk Liedholm seg tilbake i en alder av nesten 75 år. Han fikk kallenavnet «Il Conte», «Greven» etter sin tid i AC Milan, på grunn av sin eleganse på og ved siden av banen. Han giftet seg senere med en ekte grevinne med aner fra 900-tallet. Han ble også kalt «Il Barone», «Baronen» kallenavnet fikk han etter sin tid i Roma. Ved siden av fotball dyrket Liedholm vin. Han hadde sin egen vingård.


== OL-medaljer ==
1948  London -  Gull i fotball  Sverige


== Meritter ==
A-landskamper: 23 (12 mål) (1947–1958)
VM-turneringer: 1958
VM-sølv: 1958
OL-gull: 1948
Italiensk mester som spiller 1951, 1955, 1957, 1959
Italiensk mester som trener 1979, 1983
Svensk mester: 1948 (1947 vant IFK Norrköping også SM men Nils Liedholm spilte kun 10 av 22 kamper og fikk ikke noen medalje)


== Klubber som spiller ==
AC Milan (1949–1961) (359 kamper og 81 mål)
IFK Norrköping (1946–1949)
IK Sleipner (1943–1946)
Valdemarksviks IF (1938–1943)


== Klubber som trenere ==
AC Milan (1963–1966), (1977–1979), (1984–1987)
Verona (1966–1968), (1991–1992)
AC Monza (1968–1969)
Varese (1969–1971)
Fiorentina (1971–1973)
AS Roma (1973–1977), (1980–1984), (1987–1989), (1996–1997)


== Referanser ==


== Eksterne lenker ==
(en) Nils Liedholm – Olympedia 
(en) Nils Liedholm – Sports-Reference (OL-resultater – arkivert) 
(en) Nils Liedholm – databaseOlympics.com (arkivert) 
(sv) Nils Liedholm – Sveriges olympiske komité 
(en) Nils Liedholm – FIFA 
(en) Nils Liedholm – Transfermarkt 
(en) Nils Liedholm – Transfermarkt (manager) 
(en) Nils Liedholm – national-football-teams.com 
(en) Nils Liedholm – WorldFootball.net 
(en) Nils Liedholm – FBref